als_Latn dik_Latn sag_Latn
02/06/2017
“A duhet të vijë Edi Rama të bëjë bilancin në debat apo jo? A duhet të shpjegojë programin në debat apo jo? Bilanc nuk ka, program nuk ka! Kjo është frika e Edi Ramës! Dil në debat me kryetarin e opozitës! Mos ki frikë! Shqiptarët e meritojnë, demokracia e meriton debatin”, deklaroi nga Pogradeci kreu i PD-së.
Por Basha ka një gjuhë edhe më të ashpër kundër LSI-së, tek e cila janë afruar një pjesë demokratësh, siç thotë Basha, në këmbim të një vendi pune, por që në 25 qershor i duhet dhënë fund klientelizmit politik.
“Votat për LSI janë vota në gjol! Mos e hidhni votën në gjol! Kthehuni në shtëpinë tuaj! Nuk do të ketë më pazar”, tha kryedemokrati.
Edhe në Pogradec, Lulzim Basha u fokusa tek programi ekonomik i Partisë Demokratike, që ka në fokus hapjen e vendeve të reja të punës dhe uljen e kostos për biznesin.
“Çmimi i naftës dhe energjisë do të jetë më i ulëti në rajon. Asnjë vend nuk do të mund të konkurojë dot siç do të konkurojë Shqipëria nën drejtimin tim, që do të jetë një stimul i fuqishëm për investitorët”, premtoi Basha.
Një premtim tjetër kryesor është ndalimi i prodhimeve bujqësore nga jashtë që konkurrojnë padrejtësisht prodhimin shqiptar.
“Pjesën e fermerëve të mi nuk do ta konkurojë dot padrejtësisht askush në Europë dhe në botë. Aq sa e mbështet fermerin tënd në shtetin tënd, aq do ta kesh tarifën derisa të shiten prodhimet e fermerëve të mi”, deklaroi ai.
Lulzim Basha tha se taksa e sheshtë 9 përqinnd, edhe e TVSH-së, që paguhet në çdo mall nga çdo qytetar, do t'i kursejë një familjeje mesatarsisht çdo muaj 400 euro.
/ Top Channel
- Rinovimi i Donnarumma-s dështoi! Ja reagimet...
- Ja çfarë la pas zjarri në Londër...
- SHBA tregon forcën tek “portat” e Rusisë
- 11 jahtet më të shtrenjta në botë
- Striptistet tregojnë...paratë
- Shtëpia shumëngjyrëshe
- Askush nuk e vuri re Adelen
- Rrihet militanti në Kavajë, policia arreston tre persona
- Paralajmërimi i Ruçit: Meta mund të shkarkohet
- Parashikimi i Bernard Kushner për Shqipërinë: Negociatat brenda vitit
unk als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn